ЗДРАВСТВЕНИ ЦЕНТАР ВРАЊЕ

Јована Јанковића Лунге бр.1

Број: 04-372

Датум:13.02.2019.г.

**Предмет:** Појашњење конкурсне документације за јавну набавку мале врдности – Услуге обезбеђења, ЈНМВ 03/19.

На адресу наручиоца је 11.02.2019.г. примљен захтев број 04-343 за додатним информацијама или појашњењима конкурсне документације следеће садржине:

**Питање:** Поштовани, као заинтересовани понуђач  у складу са чланом 63. Став 2. Закона о јавним набавкама, сугеришемо на следеће неправилности у Конкурсној документацији за јавну набавку „УСЛУГЕ ОБЕЗБЕЂЕЊА**“,** **а тичу се прописаних додатних услова за  избор најповољније понуде**:

Наиме, захтевали сте да као услов за учешће испуњености техничког капацитета понуђачи морају да поседују минимум 1 оперативни-диспечерски центар који ради 24 сата, 365 дана годишње **на територији града Врања.**

Указујемо Наручиоцу да је **прекршио члан 10. и члан 12. Закона о јавним набавкама**, **прописивањем наведеног додатног услова за учешће** понуђача у предметном поступку.

* У складу са чланом 10. Наручилац је дужан да у поступку јавне набавке омогући што је могуће већу конкуренцију, односно у складу са истим чланом, а ставом 2. **Наручилац не може да ограничи конкуренцију а посебно не може да онемогући било којег понуђача да учествује у поступку јавне набавке неоправданом употребом нити коришћењем дискриминаторских услова, техничких спецификација и критеријума**.
* У складу са чланом 12. ЗЈН Наручилац је дужан да у свим фазама поступка јавне набавке, дакле и у фази прописивања услова за учешће, обезбеди једнак положај свим понуђачима**, а то значи да Наручилац не може да одређује услове који би значили националну, територијалну, предметну или личну дискриминацију међу понуђачима, нити дискриминацију која би произилазила из класификације делатности коју обавља понуђач.**

Такође Вам указујемо да је у Закону о приватном обезбеђењу, члану 99, дефинисано да правно лице које има лиценцу за вршење послова физичко-техничке заштите лица и имовине и одржавања реда на спортским приредбама, јавним скуповима и другим местима окупљања грађана мора имати Контролни центар, као и тим за интервенцију по дојавном сигналу од најмање два службеника обезбеђења. **Довољно је да понуђач има један контролни центар на територији Републике Србије**, **а тим за интервенцију мора бити  на територији где се налази штићени објекат, у овом случају Врање.** С обзиром да контролно оперативни центар прима дојавни сигнал аутоматски, БЕЗ ОБЗИРА НА УДАЉЕНОСТ ОБЈЕКТА, службеник обезбеђења из контролног центра обавештава интервентни тим, који одмах реагује на територији на којој се врши обезбеђење објеката. **Брзина дојавног сигнала је иста како из контролног центра из Врања, тако и из контролног центра из било ког града у Србији.** Самим тим не значи да ће Ваш објекат квалитетније обезбеђивати понуђач који има Контролни центар у Врању, у односу на понуђаче чији Контролни Центар није на територији града Врања. Понављамо став да траженим условом апсолутно вршите дискриминацију понуђача и фаворизујете понуђаче са територије Врања чиме грубо кршите начело обезбеђивања конкуренције (члан 10 ЗЈН), као и начело једнакости понуђача (члан 12 ЗЈН).

Сугеришемо Наручиоцу, **а да би избегао кршење члана 10. и члана 12. Закона о јавним набавкама, да  изузме територијално ограничавање, односно да седиште Контролно оперативног центра мора бити искључиво у Врању, јер Контролно оперативни центар може бити на територији читаве Републике Србије, а да контролно оперативни тимови са возилима**морају бити стално оперативни на територији Врања, све време вршења услуге.

**Да би избегао кршење ЗЈН, сугеришемо Наручиоцу да исправи наведени додатни услов за учешће у предметном поступку и  усклади  га са Законом о јавним набавкама!**

Указујемо на чињеницу да је сагласно члану 61. став.1, ЗЈН, Наручилац  дужан да припреми конкурсну документацију тако да понуђачи на основу ње могу да припреме прихватљиву понуду, дужан је да поштује начела јавних набавки и припреми Конкурсну документацију у складу са Законом о јавним набавкама  и осталим позитивним прописима који регулишу област јавних набавки, као и са Законом који регулише предметну услугу - Законoм о приватном обезбеђењу.

Истичемо важност исправке неправилности конкурсне документације по сугерисаним наводима, у супротном ћемо као  заинтересовани понуђач у поступку,  уложити захтев за заштиту права у поступцима јавних набавки.

**У складу са чланом 20. ЗЈН потврдите пријем мејла.**

**Одговор:** Наручилац ће извршити измену конкурсне документације – додатни услов – технички капацитет у складу са ЗЈН.

Комисија за јавну набавку ЈНМВ 03/19